Eelnõu EMP ühiskomitee otsus millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust - Ühenduse ühise seisukoha eelnõu /* SEK/2006/1083 lõplik */





[pic] | EUROOPA ÜHENDUSTE KOMISJON | Brüssel 4.9.2006 SEK(2006) 1083 lõplik Eelnõu EMP ÜHISKOMITEE OTSUS millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust - Ühenduse ühise seisukoha eelnõu - (komisjoni esitatud) SELETUSKIRI 1. EMP lepingu protokollis nr 31 on esitatud konkreetsed sätted ühenduse ja EMP EFTA riikide koostöö kohta väljaspool nelja vabadust. 2. Lisatud EMP ühiskomitee otsuse eelnõuga muudetakse protokolli nr 31 alljärgneva otsuse inkorporeerimise teel, et laiendada sotsiaalpoliitikaalast koostööd. Otsuse eelnõus sätestatakse EMP EFTA riikide koostööraamistik ja esitatakse kord, mille kohaselt need riigid osalevad ühenduse kõnealuse valdkonna programmides ja meetmetes alates 1. jaanuarist 2007: - 32006 D 0771 : Euroopa Parlamendi ja nõukogu otsus nr 771/2006/EÜ, 17. mai 2006, Euroopa aastale "Võrdsed võimalused kõigile – õiglase ühiskonna poole" (2007) aluse panemise kohta. 3. EMP lepingu rakendamise korda käsitleva nõukogu määruse (EÜ) nr 2894/94 artikli 1 lõike 3 punktis b nähakse ette, et nõukogu võtab komisjoni ettepanekul selliste otsuste suhtes vastu ühenduse seisukoha. 4. EMP ühiskomitee otsuse eelnõu esitatakse heakskiitmiseks nõukogule ja seejärel esitab komisjon võimalikult kiiresti ühenduse seisukoha EMP ühiskomitees. Eelnõu EMP ÜHISKOMITEE OTSUS millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga (edaspidi „leping“), eriti selle artikleid 86 ja 98, ning arvestades järgmist: (1) Lepingu protokolli nr 31 muudeti EMP ühiskomitee [kuupäeva] otsusega nr …/… .[1] (2) Asjakohane on laiendada lepinguosaliste koostööd nii, et see hõlmab Euroopa Parlamendi ja nõukogu otsust nr 771/2006/EÜ, 17. mai 2006, Euroopa aastale "Võrdsed võimalused kõigile – õiglase ühiskonna poole" (2007) aluse panemise kohta.[2] (3) Seetõttu tuleks lepingu protokolli nr 31 muuta, et kõnealust laiendatud koostööd saaks alustada 1. jaanuaril 2007, ON TEINUD JÄRGMISE OTSUSE: Artikkel 1 Lepingu protokolli nr 31 artiklit 5 muudetakse järgmiselt: 1. Lõige 5 asendatakse järgmisega: „5. EFTA riigid osalevad lõike 8 kahes esimeses taandes nimetatud ühenduse programmides ja meetmetes alates 1. jaanuarist 1996, kolmandas taandes nimetatud programmis alates 1. jaanuarist 2000, neljandas taandes nimetatud programmis alates 1. jaanuarist 2001, viiendas ja kuuendas taandes nimetatud programmides alates 1. jaanuarist 2002, seitsmendas ja kaheksandas taandes nimetatud programmides alates 1. jaanuarist 2004 ning üheksandas taandes nimetatud programmis alates 1. jaanuarist 2007.“ 2. Lõikesse 8 lisatakse järgmine taane: „- 32006 D 0771 : Euroopa Parlamendi ja nõukogu otsus nr 771/2006/EÜ, 17. mai 2006, Euroopa aastale "Võrdsed võimalused kõigile – õiglase ühiskonna poole" (2007) aluse panemise kohta (ELT L 146, 31.5.2006, lk 1).“ Artikkel 2 Käesolev otsus jõustub järgmisel päeval pärast seda, kui EMP ühiskomitee saab viimase teate vastavalt lepingu artikli 103 lõikele 1.* Otsust kohaldatakse alates 1. jaanuarist 2007. Artikkel 3 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, EMP ühiskomitee nimel eesistuja […] EMP ühiskomitee sekretärid […] [1] ELT L … [2] ELT L 146, 31.5.2006, lk 1. * [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]